《闻开化兵乱问讯吾廷介父子》
明代·孙一元

问讯南来客，移家近向城。长贫方学道，多病更闻兵。

顾我蓬蒿质，怜君江海情。续盟定何日，瓢笠祝融行。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。